เอเชียนบีชเกมส์ 2014

เอเชียนบีชเกมส์ 2014 () เป็นการแข่งขัน เอเชียนบีชเกมส์ ครั้งที่ 4 จะมีการจัดขึ้นที่เกาะภูเก็ต ประเทศไทย ซึ่งการแข่งขันได้กำหนดไว้ที่เกาะโบราไค จังหวัดอักลัน ประเทศฟิลิปปินส์ แต่ได้รับผลกระทบด้านการเปลี่ยนแปลงเจ้าภาพจากทาง OCA ซึ่งไปซ้อนในปีเดียวกันกับเอเชียนเกมส์ 2014

การแข่งขันในครั้งนี้จะเป็นครั้งที่เจ็ดสำหรับประเทศไทยในการเป็นเจ้าภาพการแข่งขันระดับเอเชีย ภายหลังจากที่กรุงเทพ ได้จัดมหกรรมกีฬาเอเชียนเกมส์ไปแล้วสี่ครั้ง (ค.ศ. 1966, 1970, 1978 และ 1998), เอเชียนอินดอร์เกมส์หนึ่งครั้ง (ค.ศ. 2005) และเอเชียนมาร์เชียลอาร์ตสเกมส์หนึ่งครั้ง (ค.ศ. 2009) อย่างไรก็ตาม มหกรรมกีฬานี้จะถือเป็นรายการแรกที่ไม่ได้จัดขึ้นที่กรุงเทพฯ

ตราสัญลักษณ์
ตราประจำการแข่งขัน ได้แรงบันดาลใจจากทิวทัศน์บนแหลมพรหมเทพ แหล่งท่องเที่ยวที่สวยงามและขึ้นชื่อของภูเก็ต เป็นรูปต้นปาล์ม 2 ต้นขนาบข้างตัวอักษร เอเชียนบีชเกมส์ มีเกลียวคลื่นเป็นลายธงชาติไทย และมีดวงอาทิตย์ สัญลักษณ์ของ โอซีเอ อยู่ด้านบน แทนความหมายว่า นักกีฬาหลายเชื้อชาติ หลายภาษา มารวมตัวกันใน เอเชียนบีชเกมส์ ที่ภูเก็ต

 มาสคอต 
ตัวนำโชคเป็นเต่าทะเลสามตัว ซึ่งมีชื่อว่า สินธุ์, สาคร และ สมุทร ซึ่งชื่อของพวกมันล้วนมีความหมายเกี่ยวกับน้ำ


สนาม
สนามแข่งขันกีฬาการอ้างอิงหาดป่าตองมวยปล้ำชายหาด, กาบัดดี้ชายหาด, เปตอง, เซปักตะกร้อชายหาด,  ฟุตวอลเลย์, กีฬาเจ็ทสกี, มวยไทย, คูราช, ยิวยิตสูหาดกะรนโปโลนํ้าชายหาด, ว่ายน้ำมาราธอน, เพาะกาย, แฮนด์บอลชายหาด, ใบเรือ,  กีฬาวินเซิร์ฟ, วอลเลย์บอลชายหาด, แซมโบ้, วู๊ดบอลชาดหาด, สควอซหาดในยางไตรกีฬา, ปัญจกีฬาสมัยใหม่ชายหาด, กรีฑาชายหาดอ่างเก็บน้ำบางเหนียวสกีน้ำ - เวคบอร์ด, สกีน้ำ - เวคสเก็ตหาดเจ้าฟ้ากีฬาทางอากาศศูนย์กีฬาสะพานหินฟุตบอลชายหาด, แฟล็กฟุตบอลชายหาด, กีฬาเอ็กซ์ตรีม, กีฬาเอ็กซ์ตรีม - กีฬาปีนหน้าผา

ปฏิทินการแข่งขัน

ประเทศที่เข้าร่วมการแข่งขัน

การแข่งขัน
พิธีเปิด
ดร.สมหมาย  ปรีชาศิลป์ ประธานคณะอนุกรรมการสาขาพิธีเปิด-ปิดการแข่งขันกีฬาเอเชี่ยนบีชเกมส์ ครั้งที่ 4 พ.ศ. 2557 เป็นประธานในการประชุมคณะอนุกรรมการฯ ครั้งที่ 2/2557 ณ ห้องประชุมศูนย์กีฬาสะพานหิน ศูนย์ กกท. จังหวัดภูเก็ต เมื่อวันที่ 31 ตุลาคม 2557 สรุปสาระสำคัญได้ดังนี้

ที่ประชุมรับทราบกำหนดการจัดพิธีเชิญธงชาติสมาชิก 45 ชาติ ในวันที่ 12-13 พฤศจิกายน 2557 ณ สวนสาธารณะสะพานหิน โดยกำหนดให้ประเทศละ 15 คนเข้าร่วมในพิธี ตั้งแต่เวลา 10.00-18.00 น. จำนวน 2 วัน รวมทั้งสิ้น 675 คน โดยมี บริษัท คอมอาร์ต โปรดักชั่น จำกัด เป็นผู้ดำเนินการด้านพิธีการทั้งหมด ซึ่งจะมีการซ้อมใหญ่ในวันที่ 11 พฤศจิกายน 2557 เวลา 11.00 น.

จากนั้น ที่ประชุมได้รับทราบเรื่องกำหนดพิธีการและการแสดงในพิธีเปิดและพิธีปิดการแข่งขันกีฬาเอเชี่ยนบีชเกมส์ ครั้งที่ 4 พ.ศ. 2557 โดยพิธีเปิดในวันที่ 14 พฤศจิกายน 2557 ณ สวนสาธารณะสะพานหิน อ.เมือง จ.ภูเก็ต จะเริ่มตั้งแต่เวลา 18.00 น. ประกอบด้วยการแสดง 5 ชุด ได้แก่ 
 ชุดที่ 1 ภาพลักษณ์อันล้ำค่าแห่งราชอาณาจักรไทยและจังหวัดภูเก็ต ใต้ฟ้าพระบารมีแห่งพระบาทสมเด็จพระเจ้าอยู่หัว
 ชุดที่ 2 เอกลักษณ์ทางท้องทะเลที่งดงามของจังหวัดภูเก็ตตามสมญา "ไข่มุกอันดามัน" 
 ชุดที่ 3 พิธีการเกียรติยศทางการกีฬา
 ชุดที่ 4 พิธีการจุดไฟในกระถางคบเพลิง ครั้งที่ 4 ตามคำขวัญของการแข่งขัน Celebrate Charming Sunshine
 ชุดที่ 5 การเฉลิมฉลองพิธีเปิดการแข่งขันกีฬาเอเชี่ยนบีชเกมส์ 

ชนิดกีฬา
เอเชียนบีชเกมส์ครั้งที่ 4 ในครั้งนี้ บรรจุชนิดกีฬาทั้งหมด 26 ประเภท ได้แก่

 กีฬาทางอากาศ
 ร่มร่อน
 พาวเวอร์พาราไกลดิ้ง
 กีฬาทางน้ำ
 โปโลนํ้าชายหาด
 ว่ายน้ำมาราธอน
 กรีฑาชายหาด
 บาสเกตบอลชายหาด
 แฟล็กฟุตบอลชายหาด
 แฮนด์บอลชายหาด
 กาบัดดี้ชายหาด
 ปัญจกีฬาสมัยใหม่
 เซปักตะกร้อชายหาด

 ฟุตบอลชายหาด
 วอลเลย์บอลชายหาด
 วู๊ดบอลชาดหาด
 มวยปล้ำชายหาด
 เพาะกาย
  กีฬาเอ็กซ์ตรีม
 อินไลน์สเกต
 สเก็ตบอร์ด
 BMX ฟรีสไตล์
 กีฬาปีนหน้าผา
 ฟุตวอลเลย์
 กีฬาเจ็ทสกี
 ยิวยิตสู

 คูราช
 มวยไทย
 เปตอง
 ใบเรือ
  ใบเรือ
 กีฬาวินเซิร์ฟ
 แซมโบ้
 สควอซ
 ไตรกีฬา
 สกีน้ำ
 เวคบอร์ด
 เวคสเก็ต

พิธีปิด
พิธีปิดการแข่งขันฯ ในวันที่ 23 พฤศจิกายน 2557 ณ สวนสาธารณะสะพานหิน อ.เมือง จ.ภูเก็ต เริ่มตั้งแต่เวลา 18.30 น. เป็นต้นไป ประกอบด้วย การแสดงจำนวน 4 ชุด ได้แก่ 
 ชุดที่ 1 การร่วมกันของชาติสมาชิกและคนภูเก็ตในการอนุรักษ์ทรัพยากรธรรมชาติและสิ่งแวดล้อมให้คงอยู่และยั่งยืน
 ชุดที่ 2 พิธีการเกียรติยศทางการกีฬา
 ชุดที่ 3 พิธีการดับไฟในกระถางคบเพลิง 
 ชุดที่ 4 การเฉลิมฉลองพิธีปิดนำไปสู่ภาพแห่งความสุขของจังหวัดภูเก็ต ซึ่งเป็นที่ประทับใจของชาติสมาชิกและต่างก็ให้สัญญาว่าจะกลับมาท่องเที่ยวอีกครั้ง

ตารางสรุปเหรียญรางวัล

ดูเพิ่ม
 เอเชียนบีชเกมส์
 เว็บไซต์หลัก

 อ้างอิง 

 แหล่งข้อมูลอื่น 





หมวดหมู่:เอเชียนบีชเกมส์
หมวดหมู่:การแข่งขันกีฬาระดับนานาชาติที่ประเทศไทยเป็นเจ้าภาพ
หมวดหมู่:มหกรรมกีฬาในประเทศไทย
หมวดหมู่:การแข่งขันกีฬาในจังหวัดภูเก็ต
หมวดหมู่:ประเทศไทยในปี พ.ศ. 2557